પેટ્રોલ ડીઝલના અસહ્ય ભાવવધારાના વિરોધમાં કોંગ્રેસ અને સાથી પક્ષો દ્વારા અપાયેલા બંધના એલાનને લઈને આજે આણંદ શહેરમાં ધારાસભ્ય કાંતિભાઈ સોઢા પરમાર, આણંદ શહેર કોંગ્રેસના પ્રમુખ અલ્પેશ પઢીયાર, પ્રદેશ કોંગ્રસના મંત્રી એમ. જી. ગુજરાતી, આણંદ શહેર લઘુમતી કોંગ્રેસના પ્રમુખ ઐયુબભાઈ બતોલા શેઠ તેમજ મહિલા અગ્રણી ઈશ્વરીબેન શર્મા સહિત મોટી સંખ્યામાં કોંગ્રેસના પદાધિકારીઓ બાલુપુરાથી બજારો બંધ કરાવવા નીકળ્યા હતા અને તેઓએ વેપારીઓને ગુલાબનું ફુલ આપી ગાંધીગીરીનાં રસ્તે લોકોને મોંઘવારીના વિરોધમાં દુકાનો બંધ રાખવા અને બંધમાં જોડાવવા અપીલ કરી હતી.